सूचना और प्रसारण मंत्रालय
आकाशवाणी दिल्ली ने भारत की अध्यक्षता में हाल ही में नई दिल्ली में आयोजित जी-20 शिखर सम्मेलन की सफलता और 'मेरी माटी मेरा देश' अभियान के अंतर्गत उत्तराखंड के चमोली ज़िले में देश के पहले गांव माणा में जश्न मनाया
आकाशवाणी दिल्ली ने भारत की अध्यक्षता में जी-20 शिखर सम्मेलन की सफलता और 'मेरी माटी मेरा देश' पहल के सफल समापन का उत्सव गुरुवार, 14 सितंबर, 2023 को उत्तराखंड के चमोली ज़िले के ग्राम माणा में एक भव्य सांस्कृतिक समारोह के साथ मनाया। 14 सितंबर को "राष्ट्रीय हिंदी दिवस'' के रूप में मनाया जाता है।
यह कार्यक्रम 21 जुलाई, 2023 से आकाशवाणी दिल्ली द्वारा आयोजित कार्यक्रमों की श्रृंखला में एक शानदार उपलब्धि सिद्ध हुआ है। इसका उद्देश्य शहरी क्षेत्रों के श्रोताओं को ग्रामीण भारत के दिल और इसकी विविध सांस्कृतिक विरासत के निकट लाना है।
कार्यक्रम का शुभारंभ माणा गाँव में बड़े हर्षोल्लास के साथ आकाशवाणी की प्रधान महानिदेशक डॉ. वसुधा गुप्ता और चमोली के जिलाधिकारी श्री हिमांशु खुराना, आकाशवाणी दिल्ली के कार्यक्रम प्रमुख श्री. एम. एस. रावत, आकाशवाणी दिल्ली में जी-20 कार्यक्रमों के समन्वयक श्री प्रमोद कुमार और माणा गाँव के प्रधान श्री पीतांबर मोल्फा द्वारा किया गया। दीप प्रज्ज्वलन में आकाशवाणी की प्रधान महानिदेशक और चमोली ज़िले के जिलाधिकारी शामिल हुए। दीप प्रज्ज्वलन समारोह के बाद सरस्वती वंदना हुई।
आकाशवाणी की प्रधान महानिदेशक डॉ. वसुधा गुप्ता ने समारोह की मुख्य अतिथि के रूप में अपने संबोधन में माणा की समृद्ध सांस्कृतिक विरासत के लिए काफी सराहना की और अपनी संस्कृति, परंपराओं और रीति-रिवाजों को संरक्षित करने और बढ़ावा देने के लिए आकाशवाणी की प्रतिबद्धता पर बल दिया। उन्होंने सभी से भारत की सांस्कृतिक विविधता पर गर्व करने का भी आग्रह किया।
सांस्कृतिक लोक कार्यक्रम में माणा गांव के स्थानीय कलाकारों द्वारा मनमोहक प्रस्तुतियां दी गईं, जिनमें पुरुषों द्वारा मनमोहक पौना नृत्य और माणा गांव की प्रतिभाशाली महिलाओं द्वारा अन्य विभिन्न लोक प्रस्तुतियां शामिल थीं। माणा गांव की महिलाओं ने विभिन्न लोक नृत्यों और गीतों में भाग लिया। सभी ने पर्यटन, वोकल फॉर लोकल और डिजिटल इंडिया जैसे विषयों पर भाषण में उनके प्रदर्शन की सराहना की। अपने मनमोहक प्रदर्शन के साथ-साथ, महिलाओं ने कार्यक्रम में भाग लेने वाले सभी लोगों के लिए स्वादिष्ट स्थानीय व्यंजन तैयार करने की भी पहल की। आकाशवाणी कलाकारों और उत्तराखंड की शान राखी रावत और उनके समूह ने उत्तराखंड के सुंदर लोक नृत्य और गीत प्रस्तुत किए। देशभक्ति के उत्साह को बढ़ाते हुए, भारत तिब्बत सीमा पुलिस  जैज़ बैंड, जिसमें उत्तर और मध्य क्षेत्र के प्रतिभागी शामिल थे, ने अपने संगीत से दर्शकों को मंत्रमुग्ध कर दिया, जिससे सभी में राष्ट्रीय गौरव की भावना पैदा हुई।
आकाशवाणी दिल्ली ने जुलाई से भारत की जी-20 अध्यक्षता और 'मेरी माटी मेरा देश' पहल का जश्न मनाने वाले कार्यक्रमों की श्रृंखला आयोजित करने में सक्रिय रूप योगदान दिया है। इस पहल के अंतर्गत भारत के युवाओं की प्रतिभा को प्रदर्शित करते हुए लगभग 25 विविध कार्यक्रम आयोजित किए गए हैं।
आकाशवाणी दिल्ली ने विशेष रूप से अटारी बॉर्डर पर एक भावपूर्ण कार्यक्रम 'एक शाम सीमा सुरक्षा बल  जवानों के नाम' का आयोजन किया, जिसमें बहादुर सीमा सुरक्षा बल के जवानों को श्रद्धांजलि दी गई। इसके अतिरिक्त, भारत की जी-20 अध्यक्षता के बारे में जागरूकता बढ़ाने के लिए एक जी-20 दौड़ भी आयोजित की गई। इन सभी कार्यक्रमों में भाषण प्रतियोगिताएं, रंगोली प्रतियोगिताएं और मनमोहक सांस्कृतिक और लोक प्रदर्शन शामिल थे। इन कार्यक्रमों में देश के विभिन्न राज्यों से आये कलाकारों ने उत्साहपूर्वक भाग लिया।
पूरे कार्यक्रम के दौरान प्रतिभागियों और उपस्थित लोगों ने उत्साहपूर्वक कार्यक्रम का आनंद लिया। उन्होंने न केवल यादगार प्रदर्शन में भाग लिया, बल्कि रेडियो सेट, टी-शर्ट, जी-20 किट, स्मृति चिन्ह इत्यादि प्राप्त किए, जिससे भारत की सांस्कृतिक विविधता के इस उल्लेखनीय उत्सव की स्थायी स्मृतियाँ बनी रहेंगी।
आकाशवाणी दिल्ली द्वारा हमारे देश के पहले गांव माणा में कार्यक्रम आयोजित करने की यह पहल एक ऐतिहासिक क्षण है। आकाशवाणी ने इन कार्यक्रमों की पहली श्रृंखला के रूप में अपनी उपस्थिति दर्ज कराई है। आकाशवाणी दिल्ली ने इस कार्यक्रम के आयोजन के लिए जिला प्रशासन और ग्राम पंचायत तथा माणा के लोगों के सहयोग के लिए आभार प्रकट किया।
आकाशवाणी दिल्ली सांस्कृतिक आदान-प्रदान को बढ़ावा देने और भारत की समृद्ध विरासत के निष्कर्ष को बढ़ावा देने, जीवन के सभी क्षेत्रों के लोगों को एकता और देशभक्ति की भावना से एकजुट करने के लिए समर्पित है।
आकाशवाणी दिल्ली द्वारा 'मेरी माटी मेरा देश' और जी-20 समारोहों के माध्यम से देश की जनता के बीच खुशी और उत्साह का संचार हो रहा है। इसी क्रम में आकाशवाणी दिल्ली का अगला कार्यक्रम 25 सितंबर, 2023 को केंद्रीय औद्योगिक सुरक्षा बल  इंदिरापुरम में केंद्रीय औद्योगिक सुरक्षा बल  जवानों के लिए आयोजित किया जाएगा।